CELEX: 32015D1085
Language: hr
Date: 2015-07-02 00:00:00
Title: Provedbena odluka Komisije (EU) 2015/1085 оd 2. srpnja 2015. o mjeri zabrane stavljanja na tržište strojeva za cijepanje i rezanje ogrjevnog drva Hammars vedklipp 5,5 hk i Hammars vedklipp 7,5 hk proizvođača Hammars Verkstad AB koju je poduzela Švedska u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 4428) (Tekst značajan za EGP)

4.7.2015   
            
            
               HR
            
            
               Službeni list Europske unije
            
            
               L 175/124
            
         PROVEDBENA ODLUKA KOMISIJE (EU) 2015/1085
   оd 2. srpnja 2015.
   o mjeri zabrane stavljanja na tržište strojeva za cijepanje i rezanje ogrjevnog drva Hammars vedklipp 5,5 hk i Hammars vedklipp 7,5 hk proizvođača Hammars Verkstad AB koju je poduzela Švedska u skladu s Direktivom 2006/42/EZ Europskog parlamenta i Vijeća
   
      
         (priopćeno pod brojem dokumenta C(2015) 4428)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11. stavak 3.,
   budući da:
   
               (1)
            
            
               Švedska je obavijestila Komisiju o mjeri zabrane stavljanja na tržište strojeva za cijepanje i rezanje ogrjevnog drva Hammars vedklipp 5,5 hk i Hammars vedklipp 7,5 hk proizvođača Hammars Verkstad AB, Lustebo 40, SE-790 20 Grycksbo, Švedska.
            
         
               (2)
            
            
               Strojevi za cijepanje i rezanje ogrjevnog drva nose oznaku CE u skladu s Direktivom 2006/42/EZ.
            
         
               (3)
            
            
               Obrazloženje provođenja mjere koju je poduzela Švedska jest neusklađenost strojeva za cijepanje i rezanje ogrjevnog drva s temeljnim zdravstvenim i sigurnosnim zahtjevima navedenim u točkama 1.1.2. (Načela objedinjene sigurnosti) i 1.3.7. (Rizici povezani s pokretnim dijelovima) Priloga I. Direktivi 2006/42/EZ, jer predmetni strojevi nisu opremljeni štitnicima ni zaštitnim uređajima za zaštitu od rizika nastalih od pokretnih dijelova.
            
         
               (4)
            
            
               Komisija je od proizvođača Hammars Verkstad AB zatražila njihovo očitovanje o mjeri koju je poduzela Švedska.
            
         
               (5)
            
            
               Hammars Verkstad u svojem odgovoru Komisiji navodi da pri uporabi stroja za cijepanje i rezanje trupaca kao jedinstvenog sustava kojim su zamijenjeni pila i odvojeni cjepač postoji manja opasnost od ozljeda za korisnika. Komisija je od proizvođača zatražila dostavljanje dokumentacije kojom bi potkrijepili tvrdnju u pogledu klasifikacije rizika kao dijela provedene ocjene sukladnosti. Nikakav odgovor nije dostavljen.
            
         
               (6)
            
            
               Iz dokaza koje je dostavila Švedska utvrđeno je da strojevi za cijepanje i rezanje ogrjevnog drva Hammars vedklipp 5,5 hk i Hammars vedklipp 7,5 hk proizvođača Hammars Verkstad AB, Lustebo 40, SE-790 20 Grycksbo, Švedska, ne ispunjavaju temeljne zdravstvene i sigurnosne zahtjeve Direktive 2006/42/EZ, zbog čega postoji ozbiljna opasnost od ozljeda korisnika. Stoga je mjeru koju je poduzela Švedska primjereno smatrati opravdanom,
            
         DONIJELA JE OVU ODLUKU:
   Članak 1.
   Potvrđuje se opravdanost mjere zabrane stavljanja na tržište strojeva za cijepanje i rezanje ogrjevnog drva Hammars vedklipp 5,5 hk i Hammars vedklipp 7,5 hk proizvođača Hammars Verkstad AB, Lustebo 40, SE-790 20 Grycksbo, Švedska, koju je poduzela Švedska.
   Članak 2.
   Ova je Odluka upućena državama članicama.
   
      Sastavljeno u Bruxellesu 2. srpnja 2015.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.